Държавен вестник, бр. 5, 2024 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  5
МИНИСТЕРСКИ СЪВЕТ
ПОСТАНОВЛЕНИЕ № 4
ОТ 11 ЯНУАРИ 2024 Г.
за определяне на правилата за разглеждане 
и оценяване на оферти и сключването на до­
говорите в процедурата за избор с публична 
покана от бенефициенти на безвъзмездна 
финансова помощ от Европейските фондове 
при споделено управление
МИНИСТЕРСКИЯТ СЪВЕТ
П О С Т А Н О В И :
Чл. 1. (1) С постановлението се определят 
правилата за разглеждане и оценяване на 
оферти и сключването на договорите при про­
веждане на процедура за избор на изпълнител 
с публична покана съгласно Закона за управ-
ление на средствата от Европейските фон­
дове при споделено управление (ЗУСЕФСУ) 
от страна на бенефициенти на безвъзмездна 
финансова помощ от Европейските фондове 
при споделено управление (ЕФСУ), които 
не са възложители по смисъла на Закона за 
обществените поръчки.
(2) Определянето на изпълнител от бенефи­
циентите по ал. 1 се извършва в съответствие 
с чл. 50 – 53 от ЗУСЕФСУ.
Чл. 2. (1) При провеждане на процедурата 
за избор на изпълнител по чл. 1, ал. 1 бене­
фициентът публикува публичната покана в 
Информационната система за управление и 
наблюдение на средствата от ЕФСУ (ИСУН), 
като едновременно с това се извършва и 
служебна публикация на Единния информа­
ционен портал. 
(2) Бенефициентът може да публикува 
съобщение за поканата и в национални или 
регионални медии, както и да я публикува на 
своята интернет страница или да я изпрати 
до избрани от него лица, без да променя оп­
ределените в публикуваната покана условия 
за участие в процедурата, на същата дата, 
на която поканата е публикувана в Единния 
информационен портал. 
(3) Крайният срок за подаване на офертите 
в процедурата следва да е съобразен със слож­
ността на подготовката на оферта от страна 
на кандидатите за изпълнител, но не може да 
бъде по-кратък от 7 дни от публикуването на 
поканата, а при строителство – не по-кратък 
от 10 дни от публикуването на поканата.
(4) Бенефициентът може по собствена 
инициатива или по искане на заинтересовано 
лице, направено в 2-дневен срок от публи­
куване на поканата, да направи еднократно 
несъществени изменения в условията на проце­
дурата, които не налагат промяна в офертите 
на кандидатите. Промените следва да бъдат 
направени най-малко 4 дни преди крайния 
срок за подаване на оферти и оповестени по 
реда на ал. 1 и 2.
(5) В случай на необходимост от съществени 
изменения в условията на процедурата, които 
налагат промяна в офертите на кандидатите, 
бенефициентът е длъжен да прекрати проце­
дурата и отново да приложи реда за събиране 
на оферти.
(6) Не се допуска разделяне на предмета 
на възлагане с цел заобикаляне на прилага­
нето на процедурата за избор на изпълнител 
с публична покана.
(7) При предоставяне на безвъзмездна фи­
нансова помощ със срок на изпълнение над 
една година може да бъде проведена и повече 
от една процедура с един и същ предмет за 
всяка година от периода за изпълнение на 
проекта. Задължението за провеждане на 
процедурата се определя с оглед на предвиде­
ната стойност, включително съфинансирането 
от страна на бенефициента, за съответната 
услуга, доставка или строителство за целия 
период на проекта.
Чл. 3. (1) Определянето на изпълнител 
при провеждане на процедурата по чл. 1 се 
извършва въз основа на икономически най-
изгодната оферта.
(2) Икономически най-изгодната оферта 
се определя въз основа на един от следните 
критерии за възлагане:
1. най-ниска цена;
2. ниво на разходите, като се отчита раз­
ходната ефективност, включително разходите 
за целия жизнен цикъл;
3. оптимално съотношение качество/цена, 
което се оценява въз основа на цената или 
нивото на разходите, както и на показатели, 
включващи качествени, екологични и/или 
социални аспекти, свързани с предмета на 
поръчката.
(3) Избраният критерий за възлагане по 
ал. 2 се посочва в публичната покана.
(4) Показателите, включени в критерия по 
ал. 2, т. 3, могат да съдържат:
1. измерител на качество, включително 
технически параметри, естетически и функ­
ционални характеристики, достъпност, пред­
назначение за всички потребители, социални, 
екологични и иновативни характеристики и 
иновативни търговски техники и условия;
2. обслужване и поддръжка, техническа 
помощ и условия, като: дата на изпълнение, 
начин и срок на изпълнение или срок на 
завършване;
3. организация и професионална компе­
тентност на персонала, на който е възложено 
изпълнението на поръчката, когато качеството 
на ангажирания с изпълнението на поръчката 
персонал може да окаже съществено влияние 
върху изпълнението на поръчката.
(5) Показателите, включени в критериите 
по ал. 2, т. 2 и 3, трябва да са свързани с 
предмета на поръчката. Те могат да съдържат